recursal/SuperWikiNEXT-32B huggingface dataset:
Ο **Ζυγούρης Τζαβέλας** (Σούλι ; - Καλιακούδα Ευρυτανίας, Αύγουστος 1823) ήταν Έλληνας ήρωας της Επανάστασης του 1821. Ήταν τριτότοκος γιος του Λάμπρου Τζαβέλα και της Μόσχως και αδελφός του Φώτου

Βιογραφία
---------

Όταν το Σούλι έπεσε στα χέρια του Τουρκαλβανού Αλή Πασά, ο Ζυγούρης, όπως κι όλοι οι Σουλιώτες, διασκορπίστηκαν. Οι Τζαβελαίοι μαζί με πολλές ακόμη φάρες κατέφυγαν στην Κέρκυρα. Εκεί, ο Ζυγούρης υπηρέτησε ως εκατόνταρχος του Ρωσικού Στρατού, που κατείχε τότε το νησί. Έμεινε εκεί ως το 1820.

Όταν η Υψηλή Πύλη κατάλαβε τα σχέδια του Αλί για την αυτονομία της ηγεμονίας του, ξεκίνησε πόλεμο μαζί του. Ο Πασάς των Ιωαννίνων, προκειμένου να προσεταιριστεί τους Σουλιώτες, οι οποίοι ήταν άξιοι πολεμιστές και θρύλος για τα κατορθώματά τους, παραχώρησε στο Ζυγούρη το πασαλίκι της Χασιάς. Σημειωτέον ότι ο Τζαβέλας, κράτησε το πασαλίκι αυτό ως τις παραμονές της Επαναστάσεως.

Πολέμησε στην Ήπειρο εναντίον Τούρκων κι Αλβανών και γύρω στα 1823 βρισκόταν στο Μεσολόγγι, όπου έλαβε τον τίτλο του "Στρατηγού", από τους Επαναστάτες Έλληνες. Συμπολέμησε με τον Μάρκο Μπότσαρη στο Κεφαλόβρυσο της Ευρυτανίας και μετά το θάνατο του δεύτερου, αναγνωρίστηκε αρχηγός της στρατιάς που θ' αντιμετώπιζε τους Τουρκαλβανούς. Ανέλαβε την άμυνα στο όρος Καλιακούδα, νότια του Καρπενησίου. Στη μάχη που δόθηκε μεταξύ Σουλιωτών, Πελοποννησίων και Ηπειρωτών, οι Έλληνες περικυκλώθηκαν κι ο Ζυγούρης Τζαβέλας σκοτώθηκε σε μάχη σώμα με σώμα (28 Αυγούστου 1823).

Υποσημειώσεις
-------------

1. ↑  *Πάπυρος Λαρούς Μπριτάνικα, τόμος 57, λήμμα Τζαβέλας (Ζυγούρης), σελ. 148*. Πάπυρος Λαρούς Μπριτάνικα.
2. ↑  «H ΣΥΜΒΟΛΗ ΤΩΝ ΣΟΥΛΙΩΤΩΝ ΣΤΗΝ ΕΠΑΝΑΣΤΑΣΗ ΤΟΥ 1821 | Νέοι Καιροί». Ανακτήθηκε στις 27 Φεβρουαρίου 2020. [*νεκρός σύνδεσμος*]
3. ↑   "Ιστορία του Σουλίου και Πάργας", Χ. Περραιβός, τόμος Α'
4. 1 2   "Ελλήνων Τόποι, 10.000 χρόνια Ιστορίας", Πατριδογνωσία, τόμος 10ος

Πηγές
-----

* Πάπυρος Λαρούς Μπριτάνικα, τόμος 57, λήμμα Τζαβέλας (Ζυγούρης)
* "Ιστορία του Σουλίου και Πάργας", Χ. Περραιβός
* "Ελλήνων Τόποι, 10.000 χρόνια Ιστορίας", Πατριδογνωσία
**Ηττοπάθεια**  είναι όρος που χαρακτηρίζει την αποδοχή της ήττας και τη μη θέληση για προσπάθεια. Η λέξη έχει συνήθως αρνητική χροιά και συχνά συνδέεται με την απαισιοδοξία.  Σχετίζεται με τη χαμηλή αυτοεκτίμηση και συναισθήματα αποτυχίας και μεγαλοποίησης των πάντων. Ο ηττοπαθής σαν άνθρωπος τείνει να λειτουργεί ως θύμα στις διαπροσωπικές του σχέσεις.

Λέγεται ότι οι Γάλλοι ήταν οι πρώτοι που χρησιμοποίησαν τον όρο για να περιγράψουν τη διάθεση των Ρώσων στρατιωτών στον Πρώτο Παγκόσμιο Πόλεμο, αλλά μπορεί επίσης να χρησιμοποιήθηκε από το πολιτικό κίνημα που υποστήριζε την παράδοση της Γαλλίας στον Γαλλοπρωσικό Πόλεμο.

Παραπομπές
----------

1. ↑  *Psychology of the Future: Lessons from Modern Consciousness Research*. 2000.  Unknown parameter `|name=` ignored (βοήθεια)
2. ↑  *Psychological Assessment With the MMPI*.  Unknown parameter `|name=` ignored (βοήθεια)
Κάτοψη του KV62
Το **Ιερό του Ανούβιδος** (ή Ιερό του Άνουβη) ήταν μέρος των κτερισμάτων του Τουταγχαμών (18η Δυναστεία, Νέο Βασίλειο). Ο τάφος ανακαλύφθηκε όντας σχεδόν ανέπαφος στις 4 Νοεμβρίου 1922 στην Κοιλάδα των Βασιλέων στις δυτικές Θήβες από τον Χάουαρντ Κάρτερ. Σήμερα το αντικείμενο, με τον αριθμό εύρεσης 261, αποτελεί έκθεμα στο Αιγυπτιακό Μουσείο στο Κάιρο, με τον αριθμό απογραφής JE 61444.

Ανακάλυψη
---------

Το Ιερό του Ανούβιδος βρέθηκε πίσω από την ατείχιστη είσοδο που οδηγεί από τον ταφικό θάλαμο (J) στον λεγόμενο "Αποθηκευτικό Χώρο" (Ja). Το ιερό, με μια εικόνα του Ανούβιδος στην κορυφή, κοιτούσε προς τα δυτικά. Πίσω του ήταν το Κανωπικό κιβώτιο με τα κανωπικά αγγεία του Φαραώ μέσα. Κατά τη διάρκεια της εργασίας στον ταφικό θάλαμο, η είσοδος στον Αποθηκευτικό Χώρο φράχθηκε με ξύλινες σανίδες, έτσι ώστε οι εργασίες εκκαθάρισης στον ταφικό θάλαμο να μην βλάψουν τα αντικείμενα στον Αποθηκευτικό Χώρο. Η έρευνα και εκκαθάριση του Αποθηκευτικού Χώρου ξεκίνησε την πέμπτη περίοδο ανασκαφής (22 Σεπτεμβρίου 1926 - 3 Μαΐου 1927) και ο Κάρτερ περιέγραψε για πρώτη φορά το Ιερό του Ανούβιδος στο βιβλίο καταγραφής του για τις ανασκαφές στις 23 Οκτωβρίου 1927.

Φωτογραφία του 1922 του τάφου του Τουταγχαμών. Φωτογραφία από τον Χάρι Μπάρτον (1879–1940)

Άγαλμα Ανούβιδος
----------------

Το άγαλμα του Ανούβιδος, απεικονιζόμενο εντελώς σε ζωική μορφή ως ξαπλωμένο τσακάλι, ήταν προσαρτημένο στην οροφή του ιερού. Το άγαλμα είναι κατασκευασμένο από ξύλο, καλυμμένο με μαύρη βαφή. Το εσωτερικό των αυτιών, τα φρύδια και ο περίγυρος των ματιών, και το κολάρο και η λωρίδα δεμένη με κόμπο γύρω από το λαιμό, εκτελέστηκαν σε λεπτό φύλλο χρυσού. Τα ασπράδια των ματιών είναι κατασκευασμένα από ασβεστίτη και οι κόρες από οψιανό. Τα νύχια είναι από ασήμι, το οποίο ήταν πολυτιμότερο από τον χρυσό στην αρχαία Αίγυπτο.

Το άγαλμα του Ανούβιδος ήταν τυλιγμένο σε μια λινή μπλούζα η οποία ήταν από το έβδομο βασιλικό έτος του Φαραώ Ακενατόν, σύμφωνα με τα ιερογλυφικά από μελάνι σε αυτό. Κάτω του ήταν μια πολύ λεπτή λινή γάζα δεμένη στο μπροστινό μέρος του λαιμού. Ένα φουλάρι τυλιγμένο γύρω από το λαιμό της φιγούρας, με νούφαρο και κυανή κενταύρια υφασμένα σ'αυτό, δεμένα σε θηλιά πίσω από το κεφάλι.

Μεταξύ των μπροστινών του ποδιών ήταν μια χαραγμένη πλάκα με το όνομα της μεγαλύτερης κόρης του Ακενατόν, Μεριτατέν.

Το άγαλμα του Ανούβιδος διαχωρίστηκε από την οροφή του ιερού στις 25 Οκτωβρίου 1926 έτσι ώστε να μεταφερθεί δια μέσου του ταφικού θαλάμου άθικτο, έξω από τον τάφο και στο εργαστήριο την επόμενη μέρα, μαζί με το ιερό στο παλανκίνο.

Ένα άγαλμα Ανούβιδος που βρέθηκε στον τάφο του Φαραώ Χορεμχέμπ (KV57) είναι παρόμοιο, εκτός του ότι τα ενθέματά του είναι κατασκευασμένα με πολύτιμους λίθους.

Παραπομπές
----------

1. ↑  Howard Carter, *Das Grab des Tut-ench-Amun.* p. 170.
2. ↑  Theban Mapping Project: *KV57, Wooden statue of Anubis jackal (Ref.: 12656)* Αρχειοθετήθηκε 2013-12-15 στο Wayback Machine.
Η **Εσκισεχίρ Μπάσκετ**, επίσης γνωστή ως **Nesine.com Eskişehir Basket** και **Ολίν Εντιρνέ** είναι τουρκική ομάδα καλαθοσφαίρισης με έδρα το Εσκισεχίρ. Το στάδιο της ομάδας είναι το Anadolu Üniversitesi Sport Hall με χωρητικότητα 5.000 ατόμων. Η ομάδα ιδρύθηκε το 2006.

Η ομάδα διαγωνίζεται στο Πρωτάθλημα Τουρκίας.

Την σεζόν 2017-18 η Εσκισεχίρ έφτασε στην έβδομη θέση του Πρωταθλήματος Τουρκίας, κερδίζοντας έτσι την πρόκριση στο Μπάσκετμπολ Τσάμπιονς Λιγκ της επόμενης σεζόν.  Στις 13 Ιουλίου του 2018, η Εσκισεχίρ αποχώρησε από τις επόμενες σεζόν του Μπάσκετμπολ Τσάμπιονς Λιγκ και του Πρωταθλήματος Τουρκίας.

Διακεκριμένοι παίχτες
---------------------

* Ελλάδα Χρήστος Ταπούτος
* Λιθουανία Ρενάλντας Σεϊμπούτις
* Ηνωμένες Πολιτείες Αμερικής Ματ Γουώλς
* Ηνωμένες Πολιτείες Αμερικής Ντάριους Ουάσινγκτον

Παραπομπές
----------

1. ↑  «Champions line up in battle for European glory». *BasketballCL.com*. 27 June 2018. .
2. ↑  «Eskisehir withdraws from Basketball Champions League and Turkish BSL League - Eurohoops». 12 Ιουλίου 2018. Ανακτήθηκε στις 13 Ιουλίου 2018.

Εξωτερικοί σύνδεσμοι
--------------------

* Επίσημη ιστοσελίδα
* Προφίλ της ομάδας στο TBLstat.net
Το **ηχηρό χειλοδοντικό τριβόμενο** (ΔΦΑ: <v>) είναι σύμφωνο των ομιλούμενων γλωσσών. Είναι συχνό στις ευρωπαϊκές και κεντροασιατικές γλώσσες και για τον συμβολισμό του χρησιμοποιείται το λατινικό γράμμα <v>.

Σε ορισμένες ρομανικές γλώσσες αποτελεί προϊόν της εξέλιξης του λατινικού ημιφώνου /w/ (π.χ. γαλλικά, vinum> vin) δεδομένου ότι η λατινική δεν διέθετε το χειλοδοντικό τριβόμενο. Το φώνημα και ο φθόγγος της νέας ελληνικής, που συμβολίζεται με το γράμμα βήτα (π.χ. *βάλλω* /valo/) προέρχεται από το διχειλικό κλειστό /b/ της αρχαίας διαμέσω της μετατροπής του στη μεσαιωνική ελληνική σε διχειλικό τριβόμενο.

Παραπομπές
----------

1. ↑  Clackson και Horrocks (2007): *The Blackwell History of the Latin Language*. Oxford, UK: Blackwell Publishing.
2. ↑  Μποτίνης, Α. (2011): *Φωνητική της ελληνικής*. ISEL. σελ. 89.
Ο **Ηφαιστίων ο Θηβαίος** ήταν αστρολόγος της ελληνιστικής εποχής, που έγραψε μια εκτενή πραγματεία τριών βιβλίων με τίτλο Αποτελεσματικά Συντάγματα. Για τον βίο του τίποτε δεν μας είναι γνωστό, εκτός από το ότι έζησε στην Αίγυπτο στις αρχές του 5ου αι. μ.Χ. Η χρονολόγηση προκύπτει από το ότι ο ίδιος συμμπεριέλαβε το γενέθλιο ωροσκόπιό του στην πραγματεία του.

Τα Αποτελεσματικά χωρίζονται σε τρία βιβλία. Το πρώτο έχει τίτλο Καθολικόν και καλύπτει γενικά θέματα αστρολογίας. Το δεύτερο ονομάζεται Γενεθλιαλογικόν, και αφορά γενέθλια αστρολογία. Το τρίτο είναι Περί Καταρχών και πραγματεύεται καταρχική αστρολογία, που είναι δύο τύπων: εκλογή κατάλληλης στιγμής γιά μία πράξη και διερεύνηση ενός συμβάντος με βάση τον αστρικό χάρτη της ώρας που συνέβη (το δεύτερο σήμερα συνήθως ονομάζεται ωριαία αστρολογία).

Το έργο του διασώζει αποσπάσματα του Δωροθέου και άλλων προγενεστέρων αστρολόγων, που τα έργα τους έχουν χαθεί όπως Ανουβίων, Ωδαψός κ.ά. Περιλαμβάνει επίσης μέρος της Τετραβίβλου του Πτολεμαίου. Είναι η μοναδική πραγματεία που περιέχει λεπτομερή περιγραφή των ζωδιακών δεκανών και της επιρροής τους, καθώς και άλλων σημαντικών στοιχείων. Το έργο του θεωρείται πολύ σημαντικό για τις τεχνικές και αναλύσεις που περιέχει.

Πηγές
-----

* Hephaestio of Thebes - χρονολόγηση, ανάλυση του έργου, και εκδόσεις.

Εξωτερικοί σύνδεσμοι
--------------------

* Ηφαιστίωνος, Αποτελεσματικά Συντάγματα - πλήρες αρχαίο κείμενο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54119484
* LCCN: nr95047401
* ISNI: 0000 0003 6937 8362
* GND: 119265842
* SELIBR: 190508
* SUDOC: 029070414
* BNF: cb120772871 (data)
* BIBSYS: 95003020
* ICCU: SBLV100983
* CiNii: DA11089935

 |

 |
Το **Ιερό της Μουνιχίας Αρτέμιδος** ή **Ναός της Μουνιχίας Αρτέμιδος** ήταν από τους σημαντικότερους αρχαίους ναούς της Αττικής, αφιερωμένο στη θεά Άρτεμη. Βρισκόταν στη νότια πλευρά του λιμανιού της Μουνιχίας (το ευρύτερα γνωστό παλιότερα Τουρκολίμανο και κατόπιν Μικρολίμανο) στον Πειραιά, στη θέση που βρίσκεται ο Ναυτικός Όμιλος Ελλάδος. Παίρνει το όνομα από τον τοπικό μυθικό ήρωα Βασιλέα Μούνιχο. 

Ο Ναός της Μουνιχίας Αρτέμιδος εκτός του θρησκευτικού χαρακτήρα φαίνεται πως στην αρχαιότητα έπαιζε και οικονομικό ρόλο. Από τα κείμενα των Λυσία και Δημοσθένη συμπεραίνεται ότι στον ναό αυτό κατέφευγαν όσοι Τριήραρχοι δεν μπορούσαν ή δεν ήθελαν να αναλάβουν τα έξοδα της λεγόμενης "λειτουργίας". 

Φαίνεται επίσης πως ο ναός ήταν και ένα είδος ασύλου των πολιτών της αρχαίας Αθήνας που νόμιζαν ότι αδικούνται. Έτσι κατέφευγαν εκεί, αν διώκονταν από την Πολιτεία και, είτε ανέμεναν την εκδίκαση της ένστασής τους, είτε επέβαιναν (με την ανοχή των Αρχών) στα πλοία του προκείμενου λιμένα Μουνιχίας και αυτοεξορίζονταν.

Προς τιμή της Μουνιχίας Αρτέμιδος τελούνταν ετησίως τα Μουνίχια, σημαντική εορτή για την Αθήνα και η σημαντικότερη του αρχαίου Πειραιά, με αγώνες ναυτικού χαρακτήρα.

Σημειώσεις
----------

1. ↑  Λ. Παλαιοκρασσά, "Το Ιερό της Αρτέμιδος Μουνιχίας," ΑΡΧΑΙΟΛΟΓΙΑ, Ιούνης, 2011, 91-96. *Μέχρι τις ανασκαφές του 1935, οι περισσότεροι ερευνητές πίστευαν πως ο ναός αυτός κατέλαβε τη θέση αρχαιότερου ακόμη ναού αγνώστου θεάς που λατρευόταν στην κορυφή του λόφου της Μουνιχίας, όπου βρίσκεται ο σημερινός χριστιανικός ναός του Προφήτη Ηλία. Ο Wachsmuth και ο Δ. Λαμπίκης προτάσσουν την κορυφή, ο Hirschfeld έξω από τον λιμένα Μουνιχίας, ο Leake κατά την επίσκεψή του στον Πειραιά είδε ερείπια του ναού στην περιοχή του λιμένα Μουνιχίας (θεωρώντας όμως τούτο τον λιμένα Ζέας - Πασαλιμάνι).* 

Τα ίδια ερείπια είχαν δει προηγούμενα και οι Spon και Wheler, την ίδια γνώμη ασπάσθηκαν και οι Έλληνες Αγγελόπουλος Ηλ. και Ραγκαβής Α. με την προσθήκη του τελευταίου ότι βρισκόταν στη νοτιοδυτική πλευρά του λόφου μεταξύ Ζέας και Μικρολίμανου.
2. ↑  «Λυσίας, *Κατά Αγοράτου*, κεφάλαιο 24». *www.perseus.tufts.edu*. Ανακτήθηκε στις 7 Ιουνίου 2016.
3. ↑  Δημοσθένης «Περί του Στεφάνου», 107

Εξωτερικοί σύνδεσμοι
--------------------

Παλαιοκρασσά, Λυδία. *Το ιερό της Αρτέμιδος Μουνιχίας*.. Ανακτήθηκε στις 07-06-2016.
**Εδαφικές εκλογές** διεξήχθησαν στον Άγιο Βαρθολομαίο στις 19 Μαρτίου 2017, με σκοπό την ανανέωση του Εδαφικού Συμβουλίου.. Η λίστα με επικεφαλής τον απερχόμενο πρόεδρο Μπρούνο Μαγκράς κέρδισε τις εκλογές, ερχόμενη στην 1η θέση με την απόλυτη πλειοψηφία.

Τρόπος ψηφοφορίας
-----------------

Το Εδαφικό Συμβούλιο του Αγίου Βαρθολομαίου διαθέτει 19 έδρες και τα τα μέλη εκλέγονται για πέντε χρόνια από μία λίστα σε μια ενιαία εκλογική περιφέρεια. Η ψηφοφορία διεξάγεται σε δύο γύρους.

Συμμετοχή
---------

Η συμμετοχή στον πρώτο γύρο ήταν ελαφρώς αυξημένη έως τα μέσα της ημέρας, το μεσημέρι, και διαμορφώθηκε στο 42% (επί συνόλου 5.478 εγγεγραμμένων ψηφοφόρων). Στο κλείσιμο των καλπών είχε ψηφίσει το 67,27% έναντι 71,42% που είχαν ψηφίσει στις προηγούμενες εκλογές, το 2012.

Αποτελέσματα
------------

Αποτελέσματα εκλογών Εδαφικού Συμβουλίου στον Άγιο Βαρθολομαίο| Όνομα λίστας | Πρόσωπο λίστας | Πρώτος γύρος | Έδρες |
| --- | --- | --- | --- |
| Ψήφοι | % |
| Saint-Barth d'abord | Μπρούνο Μαγκράς | **1.950** | **53,65** | **14** |
| Unis pour Saint-Barthélémy | Ξαβιέ Λεντέ | 747 | 20,55 | 2 |
| Saint-Barth autrement | Μαρί Ελέν Μπερνιέ | 657 | 18,07 | 2 |
| Tous pour Saint-Barth | Μπετίνα Κουάντρ | 280 | 7,70 | 1 |
|
|  |
| Σύνολο | 3.634 | 98,62 |  |
| Λευκά | 22 | 0,60 |
| Άκυρα | 29 | 0,78 |
| **Σύνολο** | **3.685** | **100** | **19** |
| Αποχές | 1.793 | 32,73 |  |
| Εγγεγραμμένοι / συμμετοχή | 5.478 | 67,27 |
|

Σημειώσεις και παραπομπές
-------------------------

1. ↑  «Elections territoriales - mars 2017». Αρχειοθετήθηκε από το πρωτότυπο στις 9 Μαρτίου 2017. Ανακτήθηκε στις 21 Ιουλίου 2017.
2. ↑  Outre-mer. Elections des conseils territoriaux de St-Martin et St-Barth La gazette des communes
3. ↑  Elections territoriales Îles du Nord : Le point à la mi-journée FranceInfo
4. ↑  Communiqué de presse de la préfecture de Saint-Barthélemy et Saint-Martin du 20 mars 2017 (pdf) Αρχειοθετήθηκε 2017-03-26 στο Wayback Machine. saint-barth-saint-martin.pref.gouv.fr
Το **ηχηρό υπερωικό τριβόμενο** (ΔΦΑ: <ɣ>) είναι σύμφωνο ορισμένων ομιλούμενων γλωσσών. Στα νέα ελληνικά υφίσταται ως φώνημα και ως αλλόφωνο του ίδιου φωνήματος, αντιστοιχώντας στο γράμμα γάμμα μπροστά από μη ουρανικά φωνέντα (***γ**άλα*, ***γ**όμα* και όχι ***γ**έλιο*, που αντιστοιχεί στο ουρανικό αλλόφωνο). Στο ΔΦΑ συμβολίζεται με μια παραλλαγή του ελληνικού γραφήματος, γνωστή ως λατινικό γάμμα.

Υφίσταται ως φώνημα σε γλώσσες όπως η πρότυπη αραβική, τα ισλανδικά, τα ιρλανδικά και τα ολλανδικά, έχοντας μια ευρύτερη παρουσία σε λοιπές γλώσσες ως αλλόφωνο. Στο παρελθόν ήταν παρόν ως αλλόφωνο στα αρχαία αγγλικά και τα δανικά.

Ηχηρό υπερωικό προσεγγιστικό
----------------------------

Στη φωνητική μεταγραφή των ιβηρορομανικών και οξιτανορομανικών γλωσσών (π.χ. πορτογαλικά, ισπανικά, καταλανικά), παράλληλα με τα υπόλοιπα εξακολουθητικά προσεγγιστικά (διχειλικό και οδοντικό) αντιπροσωπεύει συχνά το ηχηρό υπερωικό προσεγγιστικό, αλλόφωνο του υπερωικού κλειστού φωνήματος /g/, που συμβολίζεται ορθότερα ως [ɣ˕]. Το γράφημα που το αντιπροσωπεύει είναι το <g (+a,o,u)>. Παραδείγματα:

| γλώσσα | λέξη | προφορά |
| --- | --- | --- |
| καταλανικά | pugui | [puɣ̞i] |
| ισπανικά | lago | ['laɣ̞o] |
| γαλικιανά | Vigo | ['biɣ̞o] |

Παραπομπές
----------

1. ↑  Μποτίνης, Α. (2011): *Φωνητική της ελληνικής*. ISEL.
2. ↑  Martínez Celdrán, E. (2004): "Problems in the Classification of Approximants", *Journal of the International Phonetic Association*, 34 (2). pp. 201–210.
Στην Ηφαιστειολογία και ειδικότερα την Πετρολογία ως **ηφαιστειογενή πετρώματα**, ή **έκχυτα πετρώματα** χαρακτηρίζονται τα πετρώματα εκείνα που σχηματίσθηκαν ή σχηματίζονται από τις λάβες των ηφαιστείων που εκχύνονται είτε στην επιφάνεια του γεωφλοιού , (εξ ου και η ονομασία τους), είτε αποθηκεύονται σε κοίτες ή σύγκλινα αυτού, δημιουργώντας ομώνυμες φλέβες.

Γενικά
------

Υπολογίζεται ότι κάθε χρόνο 5 έως 10 κ.χλμ. ηφαιστειακών πετρωμάτων υπό μορφή λάβας προστίθεται στο γεωφλοιό, το μεγαλύτερο μέρος των οποίων αποθηκεύεται σε φλέβες και κοίτες ενώ μόνο το 1 κ.χλμ. εκχύνεται στην επιφάνεια. Παρά ταύτα διαπιστώνεται ότι ο όγκος του ωκεάνιου γεωφλοιού να παραμένει σταθερός. Αυτό ερμηνεύεται από τις καταβυθίσεις αυτού μέσα στην ασθενόσφαιρα του ανώτερου γεωμανδύα. Αντίθετα οι προσθήκες στον ηπειρωτικό γεωφλοιό (δηλαδή του 1 κ.χλμ./έτος) παραμένουν σταθερές, αποτελώντας έτσι το μεγαλύτερο μέρος του, τουλάχιστον μέχρι βάθους ενός χιλιομέτρου.  

Όλα τα ηφαιστειογενή πετρώματα περιέχουν ποσότητα ραδιενεργού καλίου, επιτρέποντας έτσι μέσω αυτού τη ραδιοχρονολόγησή τους.

Τα ηφαιστειογενή πετρώματα, καλούμενα γενικώς και **ηφαιστίτες**, αποτελούν μία από τις τρεις υποκατηγορίες των μαγματικών ή εκρηξιγενών πετρωμάτων.

Είδη
----

Βασικά τα ηφαιστειογενή πετρώματα διακρίνονται εκ του τόπου έκχυσής τους σε **ωκεάνια** και σε **ηπειρωτικά** και επιμέρους ανάλογα 1) του γεωλογικού χρόνου δημιουργίας τους, 2) της μορφής που λαμβάνουν μετά την έκχυσή τους και 3) εκ της χημικής τους σύσταση (που προσδιορίζεται με την εκατοστιαία περιεκτικότητα σε διοξείδιο του πυριτίου (SiO2)) σε:

1. α) παλαιοηφαιστειογενή και β) νεοηφαιστειογενή πετρώματα,
2. α) έκχυτα ή άστρωτα και β) στρωσιγενή ηφαιστειακά πετρώματα,
3. α) όξινα, β) ημιόξινα, γ) ενδιάμεσα, δ) βασικά και ε) υπερβασικά ηφαιστειακά πετρώματα.

Πετρώματα
---------

Στην κατηγορία των ηφαιστειακών πετρωμάτων περιλαμβάνονται ο ανδεσίτης, ο βασάλτης, ο δακίτης, ο τραχείτης, ο ρυόλιθος κ.ά.

Πηγές
-----

* "*Μεγάλη Ελληνική Εγκυκλοπαίδεια*" τομ.ΙΒ΄, σ.405
* "*Νεώτερον Εγκυκλοπαιδικόν Λεξικόν Ηλίου*" τομ.9ος, σ.402
* "*Εγκυκλοπαίδεια Πάπυρος Larousse Britannica*" τ.17ος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85144250
* GND: 4152764-1
* BNF: cb12264522p (data)
* NDL: 00565266

 |

 |
Ηχεία ραφιού ανάκλασης χαμηλών της RCA
Kαμπίνα bass reflex
Τα **ηχεία ανάκλασης χαμηλών (bass reflex)** διαθέτουν καμπίνες με οπή/σωλήνα συντονισμού, και είναι σχεδιασμένα ώστε να εκμεταλλεύονται την οπίσθια ακτινοβολούμενη ακουστική ενέργεια. Ανοίγοντας μια οπή (σωληνάς bass reflex) στην καμπίνα, οι χαμηλές συχνότητες εκπέμπονται σε φάση με τις χαμηλές που αναπαράγει το ίδιο το γούφερ. Μεταβάλλοντας τη διάμετρο και το μήκος του σωλήνα, επιλέγεται η συχνότητα συντονισμού του για βέλτιστο μπάσο. Οι καμπίνες οπής συνεπάγονται πιο αποδοτικές υλοποιήσεις, με αποτέλεσμα να σχεδιάζονται πιο ευαίσθητα και με περισσότερο μπάσο ηχεία στον ίδιο ή και μικρότερο όγκο καμπίνας απ’ ότι η αντίστοιχη σχεδίαση σε κλειστό κουτί. Από την άλλη η μείωση του μπάσου κάτω από τη συχνότητα αποκοπής του bass reflex είναι απότομη.

Βιβλιογραφία
------------

* *Σάγος Γεώργιος Α.* Τεχνολογία Ηχείων*, Β' Έκδοση  Εκδόσεις Bookstars-Free Publishing, Αθήνα 2022* ISBN 9789605714734

Αναφορές
--------

1. ↑   Thiele, A. N. "Loudspeakers in Vented Boxes: Parts I and II," J. Audio Engineering Soc. Vol 19, No. 5, May 1971, pp 382-392 (Reprinted from a 1961 publication in Proc. IRE Australia).
2. ↑   Small, Richard H. "Vented-Box Loudspeaker Systems, Part I: Small-Signal Analysis", J. Audio Engineering Soc. Vol 21, No. 5, June 1973, pp 363-444.
O **Θωμάς Β΄**, (Ιταλική γλώσσα : *Thomas II*, 1304 - 18 Αυγούστου 1357) από τον Οίκο των Αλεράμιτσι-ντελ Βάστο ήταν 6ος μαρκήσιος τού Σαλούτσο (1336 - 1357).

Βιογραφία
---------

Ήταν ο μόνος γιος τού Φρειδερίκου Α΄ μαρκησίου τού Σαλούτσο και της πρώτης συζύγου του Μαργαρίτας ντε Λα Τουρ ντυ Παν, κόρης τού Ουμβέρτου Α΄ κόμη τού Βιενουά. Ο πατέρας του από 2ο γάμο είχε γιο τον Μαμφρέδο Ε΄.

Ο θείος του Μαμφρέδος Ε΄ είχε προσπαθήσει να σφετεριστεί τη μαρκιωνία από τον μεγαλύτερο αδελφό Φρειδερίκο Α΄, αλλά αναγκάστηκε να την εγκαταλείψει. Όταν το 1336 απεβίωσε ο Φρειδερίκος Α΄, τον διαδέχθηκε ο Θωμάς Β΄, αλλά ο Μαμφρέδος Ε΄ διεκδίκησε πάλι τη μαρκιωνία. Ο Θωμάς Β΄ νυμφεύτηκε μία των Βισκόντι και ήταν με τους Γιβελλίνους (του βασιλιά της Γερμανίας), ενώ ο Μαμφρέδος Ε΄ ήταν με τους Γουέλφους (τού πάπα) και την υποστήριξη τού Ροβέρτου των Καπετιδών-Ανζού της Νάπολης, έτσι ο πόλεμος έγινε μέρος της ευρύτερης διένεξης. Ο Ροβέρτος, για να μειώσει τη δύναμη των Γιβελλίνων (και των Βισκόντι) στον βορρά, προωθήθηκε στο Σαλούτσο και το πολιόρκησε. Όταν το κατέλαβε, ο στρατός του το λεηλάτησε, βάζοντας φωτιά στην πόλη· φυλάκισε τον Θωμά Β΄ και ζήτησε λύτρα για να τον ελευθερώσει. Όλα τα δραματικά γεγονότα καταγράφτηκαν από τον Σίλβιο Πέλλικο. Όταν ο Ροβέρτος ηττήθηκε στη μάχη τού Γκαμενάριο, οι Βισκόντι τού Μιλάνου τον ανάγκασαν να εγκαταλείψει το Σαλούτσο το 1342.

Όταν ο Ροβέρτος απεβίωσε το 1343, τον Αύγουστο τού 1347 ο Θωμάς Β΄ μαζί με τον Ιωάννη Β΄ μαρκήσιο τού Μομφερράτου και τον Ουμβέρτο Β΄ κόμη τού Βιενουά επιτέθηκαν στη Σαβοΐα και κατέλαβαν εδάφη των Ανζού στο βορρά. Το 1348 ο πόλεμος έληξε με συνθήκη, που όμως δεν ικανοποίησε κανέναν από τους συμμετέχοντες. Ο Θωμάς Β΄ όφειλε τώρα συμμαχία στο Μιλάνο, όπως επίσης και στον πρότερο σύμμαχό του, τη Σαβοΐα. Τον διαδέχθηκε ο γιος του Φρειδερίκος Β΄.

Οικογένεια
----------

Νυμφεύτηκε τη Ριχάρδα Βισκόντι, κόρη τού Γκαλεάτσο Α΄ κυρίου τού Μιλάνου και είχε τέκνα:

* Φρειδερίκος Β΄ απεβ. 1396, μαρκήσιος τού Σαλούτσο.
* Γκαλεάτσο γενν. 1332, απεβ. νέος.
* Ατσόνε π. 1336-1426, κύριος τού Μοναστερόλο, Οντσίνο, Παεζάνα, Κρίσσολο, Σάνφροντ & Καστελλάρ.
* Ευστάθιος απεβ. 1405, κόμης τού Τσερβινάσκο & Μονεσίλιο, κύριος τού Σαν Πιέτρο Μοντερόσσο, Μοντεμάλε & Πρασλέβες.
* Λουκίνο, συνοδός στην Αυλή της Σαβοΐας, ίσως νόθος.
* Κωνστάντζα.
* Τζιάκομο.
* Λουκίνα, παντρεύτηκε τον Τζιοβάννι Μπεκκαρία.
* Βεατρίκη, παντρεύτηκε τον Αντόνιο Φαλέττο κύριο τού Βιλλαφαλέττο.
* Πενθεσίλια, παντρεύτηκε τον Λουδοβίκο του Κιέζα.
* Άννα, μοναχή.

Παραπομπές
----------

1. 1 2  Leo van de Pas: (Αγγλικά) *Genealogics*. 2003.
2. ↑  Cox 1967, σ. 67
3. ↑  Cox 1967, σ. 71

Πηγές
-----

* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
* Marek, Miroslav. "A listing of his descendants". Genealogy.EU.
**Ιατρική μετάφραση** είναι η μετάφραση των τεχνικών, ρυθμιστικών, κλινικών ή διαφημιστικών αποδεικτικών εγγράφων, των λογισμικών ή των προγραμμάτων κατάρτισης που σχετίζονται με τα φαρμακευτικά, ιατρικά μηχανήματα, ή με τους τομείς υγειονομικής περίθαλψης. Οι περισσότερες χώρες σε όλο τον κόσμο απαιτούν  η λογοτεχνία και η επισήμανση που συνδέεται με τα ιατρικά μηχανήματα ή τα φαρμακευτικά προϊόντα που πωλούνται, να μεταφραστούν στην εθνική γλώσσα (ή γλώσσες). Επιπλέον, τα έγγραφα που είναι αναγκαία για τη διεξαγωγή κλινικών δοκιμών συχνά απαιτούν μετάφραση, προκειμένου οι τοπικοί ιατροί των κλινικών και οι ασθενείς και οι αντιπρόσωποι  να είναι σε θέση να τα διαβάσουν. Οι ρυθμιστικές εγκεκριμένες υποβολές συνήθως πρέπει να μεταφράζονται κι αυτές.

Εκτός από τις γλωσσικές δεξιότητες, απαιτείται ειδική εκπαίδευση και γνώσεις πάνω στο αντικείμενο, προκειμένου  να μεταφραστεί ένα κείμενο ιατρικού περιεχομένου. Αυτό οφείλεται στην ιδιαίτερα τεχνική, ιδιάζουσα και ρυθμιζόμενη φύση των ιατρικών κειμένων.

Διαδικασία
----------

Επειδή η ιατρική μετάφραση είναι συνήθως μια διαδικασία πολλαπλών βημάτων, πραγματοποιείται συνήθως από ένα μεταφραστικό γραφείο, το οποίο επιβλέπει το σύνολο του έργου της διαχείρισης και τη γλωσσική ομάδα. 
Η διαδικασία μπορεί να περιλαμβάνει τα εξής βήματα:

• Εξαγωγή του κειμένου από τo αρχείο προέλευσης.

• Μετάφραση – η μετατροπή της γλώσσας του αρχείου προέλευσης  στη ζητούμενη γλώσσα.

• Επεξεργασία – η ανάγνωση και η αναθεώρηση από ένα άτομο ξεχωριστά για την εξασφάλιση της τήρησης της εγκεκριμένης  ορολογίας και του κατάλληλου ύφους και  φωνής.

• Δημοσίευση – η μετάφραση επαναφέρεται στην αρχική της μορφή (π.χ. έγγραφο του Word,  ιστοσελίδα, το πρόγραμμα e-learning)

• Διόρθωση – αυτό εξασφαλίζει ότι η διαμορφωμένη μετάφραση εμφανίζεται σωστά χωρίς κατεστραμμένο κείμενο, έχει τα κατάλληλα σημεία στίξης και η αλλαγή γραμμής και σελίδας είναι σωστές.

• Στη κριτική της χώρας – ένας ντόπιος εμπειρογνωμόνων εξετάζει την μετάφραση για να εξασφαλίσει ότι πληροί όλες τις προδιαγραφές και τις ιδιαιτερότητες του προϊόντος ή της θεραπείας.

Η ποιότητα και τα πρότυπα
-------------------------

Δεδομένης της ζωής και του θανάτου της φύσης των ιατρικών κειμένων, υπάρχει μια έντονη έμφαση στην ποιότητα μετάφρασης.

Η διεθνής ιατρική βιομηχανία είναι ιδιαίτερα οργανωμένη και οι εταιρείες που έχουν ανάγκη να μεταφράσουν τα αποδεικτικά έγγραφά τους συνήθως επιλέγουν πρακτορεία μετάφρασης που είναι πιστοποιημένα ή συμβατά με ένα ή περισσότερα από τα ακόλουθα πρότυπα:

* ISO 9001 – σύστημα ποιότητας προτύπων
* EN 15038 – Ευρωπαϊκό πρότυπο για τη μετάφραση της ποιότητας του προμηθευτή (Μετάφραση-ποιοτικά πρότυπα)
* ISO 13485 – κυρίαρχο πρότυπο για την κατασκευή των ιατροτεχνολογικών προϊόντων.

Παραπομπές
----------

Εξωτερικοί σύνδεσμοι
--------------------

* Οι Προκλήσεις της Πώλησης σε Πολλαπλές Αγορές
Ο **Θανάσης Βαρίνος** (15 Ιουλίου 1943 - 22 Ιουλίου 2017), του Σπύρου και της Δήμητρας, ήταν Έλληνας συνταξιούχος πλοίαρχος του Εμπορικού Ναυτικού, συνδικαλιστής και πολιτικός, ο οποίος διετέλεσε βουλευτής Χίου με την Νέα Δημοκρατία.

Βιογραφία
---------

Ανέπτυξε συνδικαλιστική δράση στους κόλπους της Ένωσης Πλοιάρχων και υπηρέτησε ως πρόεδρος στον Οίκο του Ναύτη. Ήταν επίσης Γενικός Γραμματέας της ΠΕΠΕΝ (Πανελλήνιας Ένωσης Πλοιάρχων Εμπορικού Ναυτικού.
Πολιτεύτηκε στη Χίο με τη Νέα Δημοκρατία με την οποία εξελέγη βουλευτής στις εκλογές του 1993, του 1996 και του 2000.

Τα τελευταία χρόνια της ζωής του υπέφερε από καρδιακά προβλήματα.

Πέθανε σε ηλικία 74 ετών στον Πειραιά τον Ιούλιο του 2017 και κηδεύτηκε από τον ιερό ναό του Αγίου Αλεξάνδρου, στο Παλαιό Φάληρο.

Παραπομπές
----------

1. 1 2  Έφυγε από την ζωή ο Θανάσης Βαρίνος, Αλήθεια, ηλεκτρονική έκδοση, 22-7-2017.
2. 1 2  Έφυγε από την ζωή ο Θανάσης Βαρίνος Αρχειοθετήθηκε 2017-07-27 στο Wayback Machine. Ναυτικά Χρονικά, 24-7-2017.
3. ↑  Βουλή των Ελλήνων[*νεκρός σύνδεσμος*], δικτυακός τόπος, ανάκτηση 1-8-2017.
Συντεταγμένες: 40°18′38″N 23°57′26″E﻿ / ﻿40.3105966°N 23.9571119°E﻿ / 40.3105966; 23.9571119﻿ (Δρένια (Γαϊδουρονήσια))

**Δρένια** ή αλλιώς **Γαϊδουρονήσια**, ονομάζεται ένα σύμπλεγμα από 6 νησιά τα οποία βρίσκονται απέναντι από την Ουρανούπολη της Χαλκιδικής, νότιο-ανατολικά της Αμμουλιανής. Το όνομά τους προέρχεται από το μεγαλύτερο νησί του συμπλέγματος, ενώ τα μικρότερα ονομάζονται Πέννα, Φέτη, Άρτεμις ή Ελιά. Είναι ακατοίκητα, το χειμώνα τα νησιά αυτά ερημώνουν, αλλά το καλοκαίρι γεμίζουν από τουρίστες και κατασκηνωτές που τα επιλέγουν για τις διακοπές τους.

Περιγραφή
---------

Σε μερικά νησιά υπάρχουν βραχώδεις ακτές, από που φαίνεται στο βάθος το Άγιο Όρος. Τα χαρακτηρίζει η πυκνή βλάστηση και είναι επίπεδα με μικρούς κολπίσκους. Οι ακτές τους είναι αβαθής και αμμώδης ενώ το νερό γύρω τους γαλαζοπράσινο. Πολλοί αποκαλούν αυτό το μέρος η ''Γαλάζια Λίμνη'' της Χαλκιδικής.Το σχήμα των βράχων των νησιών δημιουργούν ξεχωριστές παραλίες, ενώ ο βυθός περιλαμβάνει πλούσια θαλάσσια ζωή εξαιτίας του πλήθους των ψαριών που υπάρχουν. Η περιοχή αυτή προσφέρει γενικότερα στους ταξιδιώτες την αίσθηση της ηρεμίας και της ησυχίας αφού δεν υπάρχουν δρόμοι, αυτοκίνητα, κτήρια κλπ. έτσι ώστε να θυμίζει πόλη, ενώ οι παραλίες είναι καθαρές και η άμμος έχει το χρώμα του λευκού. Τα νησάκια αυτά είναι από τα λίγα ανέπαφα και παρθένα μέρη που συναντά κανείς στην Ελλάδα.

Πρόσβαση
--------

Η πρόσβαση στα νησιά γίνεται με τουριστικά ή ιδιωτικά καραβάκια από την σκάλα της Αμμουλιανής και την Ουρανούπολη. Υπάρχουν πλέον καθημερινά δρομολόγια, την καλοκαιρινή περίοδο όπου εξυπηρετούν την μεταφορά του κόσμου στα νησιά.Επίσης υπάρχει και η δυνατότητα ενοικίασης κάποιου σκάφους.

Διασκέδαση και φαγητό
---------------------

Στο μεγαλύτερο νησί υπάρχει κατάστημα που προσφέρει ποτά και καφέ αλλά και ταβέρνα, ενώ εκεί βρίσκεται η μοναδική παραλία που είναι οργανωμένη με ομπρέλες. Επιπλέον και η περιήγηση των νησιών με τα πόδια, αποτελεί εξίσου μια καλή μορφή διασκέδασης καθώς το τοπίο κρύβει αρκετές ομορφιές, χωρίς καμία ανθρώπινη παρέμβαση. Σε περίπτωση που κάποιος θελήσει να διανυκτερεύσει στα νησιά, μπορεί να το υλοποιήσει μόνο με την μορφή του ελεύθερου camping.

Παραπομπές
----------

1. 1 2  anna (23 Σεπτεμβρίου 2016). «Η "γαλάζια λίμνη" της Ελλάδας. Το καταφύγιο των ψαράδων με τις αμμώδεις παραλίες που ανακάλυψαν οι κατασκηνωτές. Εντυπωσιακή πτήση πάνω από τα ακατοίκητα νησιά (βίντεο)». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 22 Μαΐου 2019.
2. 1 2  «Ταξιδιωτικός οδηγός για ΓΑΙΔΟΥΡΟΝΗΣΙΑ». *TravelPlorer*. Αρχειοθετήθηκε από το πρωτότυπο στις 18 Μαΐου 2019. Ανακτήθηκε στις 22 Μαΐου 2019.
3. ↑  Πλιάκος, Κώστας (29 Ιουλίου 2018). «Γνωρίστε τα Δρένια, την Καραϊβική της Χαλκιδικής». *CNN.gr*. Ανακτήθηκε στις 22 Μαΐου 2019.
Συντεταγμένες: 38°07′39″N 21°38′47″E﻿ / ﻿38.12750°N 21.64639°E﻿ / 38.12750; 21.64639

*Για οικισμούς με ίδιο όνομα στην Αχαΐα, δείτε: Θωμαίικα Αχαΐας*

Οδική σήμανση στα Θωμαίικα Μοιραίικων Αχαΐας.
Τα **Θωμαίικα** είναι συνοικία των Μοιραίικων που αποτελούν με τη σειρά τους οικισμό των Βραχναίικων του καλλικρατικού δήμου Πατρέων. Το όνομα της συνοικίας είναι ανθρωπωνυμικό.

Ιστορία
-------

Πρώτος οικιστής αναφέρεται κάποιος *Αντώνιος Θωμάς*, καταγόμενος από τα Θωμαίικα Λεοντίου, ο οποίος και αγόρασε εκτάσεις στα δυτικά των Μοιραίικων και εγγύς αυτών από τον βραχνιώτη βιομήχανο Βασίλη Ηλιόπουλο, ο οποίος νωρίτερα τις είχε αγοράσει από τον ποιητή Ναπολέοντα Λαπαθιώτη που τις πούλησε, αφότου είχε πεθάνει ο πατέρας του Λεωνίδας Λαπαθιώτης, αδυνατώντας να τις διαχειριστεί. Η οικογένεια του Αντωνίου Θωμά δημιούργησε προϊόντος του χρόνου σε αυτές τις εκτάσεις το σημερινό συνοικισμό.

Παραπομπές
----------

1. ↑  Βλ. αναλυτικά στο Παπαγιαννόπουλος 2009, σελ. 129.

Πηγές
-----

* Κώστας Παπαγιαννόπουλος, "Η δημιουργία των χωριών" στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7.
Ο **Ζαν Μπατίστ ντε Σαμπαίν** (Jean Baptiste de Champaigne, 10 Δεκεμβρίου 1631, Βρυξέλλες – 27 Οκτωβρίου 1681, Παρίσι ), ήταν Φλαμανδός μπαρόκ ζωγράφος και δάσκαλος.

Βιογραφία
---------

Σύμφωνα με το Ολλανδικό Ινστιτούτο Ιστορίας της Τέχνης (RKD), ήταν ο ανιψιός του Φιλίπ ντε Σαμπαίν που μετακόμισε στο Παρίσι για να γίνει μαθητής του το 1643.  Το 1658 πραγματοποίησε ένα ταξίδι στην Ιταλία για να αντιγράψει τα έργα του Ραφαήλ και του Τιτσιάνο. Όταν επέστρεψε έγινε μέλος της Συντεχνίας του Αγίουν Λουκά στις Βρυξέλλες, και το 1671 δέχτηκε μια θέση ως καθηγητής στη διάσημη Académie de peinture et de sculpture στο Παρίσι. 

Σύμφωνα με τον Άρνολντ Χαουμπράκεν, ήταν πολύ τυχερός που επέζησε περισσότερο από τα παιδιά του Φιλίππου, οπότε μεγάλωσε σαν αληθινός γιος του.

  

* Ο Ζαν Μπατίστ ντε Σαμπαίν και ο Nicolas de Plattemontagne.Ο Ζαν Μπατίστ ντε Σαμπαίν και ο Nicolas de Plattemontagne.
* Βασιλιάς Πτολεμαίος Β.Βασιλιάς Πτολεμαίος Β.

Παραπομπές
----------

1. ↑  (Ολλανδικά) *RKDartists*. rkd.nl/explore/artists/16304. Ανακτήθηκε στις 23  Αυγούστου 2017.
2. ↑  
Jean Baptiste de Champaigne in the RKD

Εξωτερικοί σύνδεσμοι
--------------------

* Πολυμέσα σχετικά με το θέμα  Jean-Baptiste de Champaigne στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 30436904
* **Europeana**: agent/base/39004
* LCCN: no93022800
* ISNI: 0000 0000 7357 4647
* GND: 12312798X
* SUDOC: 056605897
* BNF: cb13619707b (data)
* BPN: 42601473
* ULAN: 500032942
* ICCU: LO1V363284
* BNE: XX5565791
* RKD: 16304

 |

 |
Στην ελληνική μυθολογία με το όνομα **Θων** είναι γνωστός ένας Αιγύπτιος βασιλιάς, ο οποίος φιλοξένησε το Μενέλαο και την Ωραία Ελένη όταν επέστρεφαν από την Τροία. Ο Ηρόδοτος γράφει (Β 113) ότι ο Θων ήταν αξιωματικός φρουράς στα χρόνια του βασιλιά Πρωτέα. Σύμφωνα με αυτή την εκδοχή, έφθασαν εξαιτίας της θαλασσοταραχής στην Αίγυπτο ο Πάρις με την Ελένη, και όταν ο Θων έμαθε ποιες ήταν οι πραγματικές σχέσεις του ζευγαριού ανάγκασε τον Πάρι να αφήσει την Ελένη για να την παραλάβει ο νόμιμος σύζυγός της. Πραγματικά, ο Μενέλαος βρήκε την Ελένη στην Αίγυπτο επιστρέφοντας από την Τροία και την πήρε μαζί του. Σε αυτή την εκδοχή (ότι δηλαδή η Ωραία Ελένη δεν ταξίδεψε ποτέ στην Τροία) στηρίχθηκε ο Ευριπίδης στην τραγωδία του «Ελένη», αλλά αντικατέστησε το Θων με τον αρνητικό χαρακτήρα Θεοκλύμενο.

Ως σύζυγος του Θων μυθολογείται η Πολύδαμνα, η οποία αναφέρεται στην *Οδύσσεια*.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
H **Ειδική Διοικητική Περιφέρεια Σινούιτζου** (τζόσονγκουλ: 신의주 특별 행정구, χάντσα: 新義州 特別 行政區) είναι ειδική διοικητική περιφέρεια της Βόρειας Κορέας από το 2002 (αλλά τέθηκε σε λειτουργία το 2014), στα σύνορα με την Κίνα. Ιδρύθηκε τον Σεπτέμβριο του 2002 και σχετίζεται άμεσα με τις "Άμεσα Διοικούμενες Πόλεις". Η ειδική διοικητική περιφέρεια διαμορφώθηκε σύμφωνα με τις ειδικές διοικητικές περιφέρειες της Κίνας, το Χονγκ Κονγκ και το Μακάο, που, όπως κι αυτές, διαθέτει ένα βασικό νόμο (기본법, κίμπονποπ).

Οικονομία
---------

Στο Σινούιτζου υπάρχουν εργοστάσια, ορισμένα εκ των οποίων παράγουν καταναλωτικά προϊόντα για τοπική χρήση.

Παραπομπές
----------

1. ↑  Sinuiju North Korea north-korea-travel.com
Ο **Θανάσης (Σάκης) Πρίττας** (9 Ιανουαρίου 1979) είναι Έλληνας πρώην ποδοσφαιριστής, που αγωνιζόταν στη θέση του αμυντικού μέσου.

Καριέρα
-------

### Σε συλλογικό επίπεδο

Ξεκίνησε την καριέρα του από τον Ποσειδώνα Νέας Μηχανιώνας στη Γ' Εθνική, με τον οποίο σε 34 συμμετοχές είχε 4 γκολ. Το όνομά του έγινε ευρύτερα γνωστό όταν, σε ηλικία 19 ετών, σκόραρε το μοναδικό γκολ με το οποίο η ομάδα του απέκλεισε στις 11 Νοεμβρίου 1998 την ΑΕΚ, για τον θεσμό του κυπέλλου Ελλάδας.

Ακολούθως μεταπήδησε στη Skoda Ξάνθη με την οποία είχε 97 συμμετοχές και 5 γκολ στο πρωτάθλημα. Επόμενος σταθμός της καριέρας του ήταν ο Ηρακλής, με τον οποίο αγωνίστηκε σε 41 αγώνες σημειώνοντας 2 γκολ.

Το καλοκαίρι του 2007 ο Πρίττας συμφώνησε με τον Άρη Θεσσαλονίκης, όπου παρέμεινε 5 χρόνια με 101 συνολικές συμμετοχές (72 στο Πρωτάθλημα, 15 σε αγώνες Κυπέλλου και 14 σε Ευρωπαϊκές διοργανώσεις) και 2 γκολ.

Το 2012 υπέγραψε στον Πανθρακικό, όμως τον Ιανουάριο του 2013 επέστρεψε στη Skoda Ξάνθη, έπειτα από οκτώ χρόνια απουσίας.

Το καλοκαίρι του 2013 συμφώνησε να συνεχίσει την καριέρα του στην Καβάλα, από την οποία αποχώρησε τον Δεκέμβριο του ίδιου χρόνου.

### Στην Εθνική Ελλάδας

Κορυφαία στιγμή στην καριέρα του υπήρξε η κλήση του από τον Ότο Ρεχάγκελ στην εθνική Ελλάδας για την τελική φάση του Μουντιάλ 2010, που διεξήχθη στη Νότια Αφρική. Κατέχει μάλιστα ένα ιδιαίτερο ρεκόρ, καθώς είναι ο μοναδικός ποδοσφαιριστής της Ελλάδας που ενώ έχει κληθεί σε τελική φάση μεγάλης διοργάνωσης, δεν έχει καμία συμμετοχή με τη γαλανόλευκη φανέλα.

Παραπομπές
----------

1. ↑  Τέλος ο Πρίττας από την Καβάλα, www.sport-fm.gr

Πηγές
-----

* Το προφίλ του Θανάση Πρίττα στο transfermarkt

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 2010** |
| --- |
|  |
|  | 
**1** Χαλκιάς  · **2** Σεϊταρίδης  · **3** Πατσατζόγλου  · **4** Σπυρόπουλος  · **5** Μόρας  · **6** Τζιόλης  · **7** Σαμαράς  · **8** Παπαδόπουλος  · **9** Χαριστέας  · **10** Καραγκούνης  · **11** Βύντρα  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Κυργιάκος  · **17** Γκέκας  · **18** Νίνης  · **19** Παπασταθόπουλος  · **20** Καπετάνος  · **21** Κατσουράνης  · **22** Μαλεζάς  · **23** Πρίττας  · **C** Ρεχάγκελ |

 |
Η  **Ειρήνη Ραούλαινα Παλαιολογίνα**, γεννήθηκε μεταξύ 1261-1275, ήταν βυζαντινή πριγκίπισσα στα τέλη του 13ου αιώνα. Από τον πατέρα της έφερε τα ονόματα-επώνυμα Κομνηνή Ραούλαινα Δούκαινα Αγγελίνα Πετραλείφα, από τον σύζυγο της το Παλαιολογίνα και από την μητέρα της τα Παλαιολογίνα Καντακουζηνή Ραούλαινα Κομνηνή. 

Ήταν κόρη του Ιωάννη Ραούλ και της Θεοδώρας Καντακουζηνής. Η Ειρήνη παντρεύτηκε τον Κωνσταντίνο Παλαιολόγο γιο του αυτοκράτορα Μιχαήλ Η΄. Γιαγιά από την πλευρά της μητέρας της ήταν η Ειρήνη Παλαιολογίνα, της οποίας έφερε το όνομα, αδελφή του Μιχαήλ Η΄, δηλαδή με τον σύζυγο της ήταν ξαδέλφια. Αναφέρεται προστάτιδα και χορηγός μονών και πιθανότατα έγινε και η ίδια μοναχή όπως η γιαγιά και η μητέρα της με το όνομα Ευλογία. Γιος της ήταν ο Ιωάννης.

Για την Ειρήνη αναφέρεται ένα περιστατικό κατά την εορτή των Αγίων Αποστόλων, όπου στον ομώνυμο ναό της πόλης βρισκόταν η Ειρήνη και παρακολουθούσε την λειτουργία. Τότε μπήκε η θεία τού συζύγου της Στρατηγοπουλίνα και θεώρησε ότι την προσέβαλε, επειδή δεν την χαιρέτησε. Ο Κωνσταντίνος, για να μην κάνει κακό στην θεία του, αλλά και για να ικανοποιήσει τη γυναίκα του, τιμώρησε τον οικείο της Στρατηγοπουλίνας, Κωνσταντίνο Μαυροζώμη.

Παραπομπές
----------

1. ↑  *Hoi Rhaoul, Rhal, Rhalai (1080-1800): historikē monographia, Antōnios Ch Chatzes, M. Schmersow, 1909*
2. ↑  *Ιωάννης Ζωναράς, Patrologiae cursus completus, ... omnium ss. Patrum, doctorum ... Τόμος 134, σελ. 1115 και 1116*
3. 1 2  *Κατσιαμπούρα Γιάννα, «Θεοδώρα Ραούλαινα», 2002, Εγκυκλοπαίδεια Μείζονος Ελληνισμού, Κωνσταντινούπολη*
4. ↑  Αγορίτσας, Δημήτριος (2011, Πανεπιστήμιο Ιωαννίνων), Κωνσταντινούπολη: η πόλη και η κοινωνία της στα χρόνια των πρώτων Παλαιολόγων (1261-1328), 2011, που διανέμεται με άδεια (CC BY-SA 4.0), ανακτήθηκε 6 Ιανουαρίου 2019, σελ. 243
Αρχαίο θυμιατήριο στον Λούβρο.
 «Το θυμίαμα». Πίνακας τουΘεόδωρου Ράλλη σε ταχυδρομική κάρτα.
Το **θυμιατό** είναι αντικείμενο το οποίο χρησιμοποιείται στην Ελλάδα, για θρησκευτικούς σκοπούς και χρησιμοποιούνται σε εκκλησίες, κοιμητήρια και σπίτια, για το λιβάνισμα.

Ιστορία
-------

Γνωστό ως θυμιατήριο (thymiaterion) στην επιστημονική βιβλιογραφία, χρησιμοποιείται στην περιοχή της Μεσογείου από την αρχαιότητα για πνευματικούς και θρησκευτικούς σκοπούς, ιδιαίτερα δε σε θρησκευτικές τελετές.

Ο όρος θυμιατήριο χρησιμοποιείται από τους αρχαιολόγους όχι μόνο για να περιγράψει τα ανάλογα αντικείμενα που βρέθηκαν σε περιοχές της αρχαίας Ελλάδας, αλλά και για να περιγράψει παρόμοια αντικείμενα που βρέθηκαν στις περιοχές των Φοίνικων και των Ετρούσκων.

Τα θυμιατήρια έχουν μεγάλη ποικιλία μορφών. Ποικίλουν από απλά πήλινα αγγεία μέχρι περίτεχνα σκαλιστά, χυτά αντικείμενα από πηλό ή μπρούτζο. Τα σημερινά θυμιατά είναι συνήθως μικρά πήλινα αντικείμενα, με μια υποδοχή από την οποία αναβλύζει η φωτιά η οποία χρησιμοποιείται για τελετουργικούς σκοπούς.

Στην σύγχρονη Ελλάδα τα θυμιατήρια αποκαλούνται και λιβανιστήρια.

Παραπομπές
----------

1. ↑  St Vasilios Greek Orthodox Church. Incense. With a photograph of a typical themiaterion used officially in churches.
Αυτό το λήμμα αφορά σχετικό θεώρημα της αριθμητικής.  Για το θεώρημα της άλγεβρας, δείτε: Θεμελιώδες θεώρημα άλγεβρας.  
Το **θεμελιώδες θεώρημα της αριθμητικής** είναι ένα από τα πιο σημαντικά θεωρήματα της θεωρίας αριθμών στα μαθηματικά. Σύμφωνα με αυτό, κάθε φυσικός αριθμός μεγαλύτερος της μονάδας αναλύεται σε γινόμενο πρώτων παραγόντων κατά ένα και μοναδικό τρόπο, αν δεν λάβουμε υπόψιν μας την σειρά των παραγόντων στο γινόμενο.

Η απόδειξη του Ευκλείδη
-----------------------

Η απόδειξη χωρίζεται σε δύο σκέλη. Στο πρώτο σκέλος θα αποδείξουμε ότι κάθε φυσικός αριθμός αναλύεται σε γινόμενο πρώτων και στο δεύτερο θα αποδείξουμε ότι αυτή η ανάλυση είναι μοναδική για κάθε φυσικό αριθμό.

*Ανάλυση σε γινόμενο πρώτων*: Έστω k>1· εφαρμόζουμε τη μέθοδο της μαθηματικής επαγωγής:

1) Για {\displaystyle k=2} το πρώτο σκέλος είναι προφανές.

2) Έστω ότι για κάθε φυσικό αριθμό n με 2 ≤ n ≤{\displaystyle k-1}, υπάρχουν πρώτοι αριθμοί {\displaystyle p\_{1},...p\_{m}}, όχι αναγκαστικά διαφορετικοί, έτσι ώστε {\displaystyle n=p\_{1}...p\_{m}}. Αν ο αριθμός k είναι πρώτος ο ισχυρισμός μας ισχύει. Αν ο k είναι σύνθετος, τότε υπάρχουν {\displaystyle b,c} ∈ N τέτοια ώστε:

{\displaystyle k=bc} και 1<b≤c<k
Τότε, σύμφωνα με την υπόθεση της επαγωγής, μπορούμε να γράψουμε {\displaystyle b=p\_{1}...p\_{a}} και {\displaystyle c=q\_{1}...q\_{d}}, όπου {\displaystyle p\_{1},...p\_{a}} και {\displaystyle q\_{1},...q\_{d}} είναι πρώτοι. Επομένως

{\displaystyle k=bc=p\_{1}...p\_{a}q\_{1}...q\_{d}}
Δηλαδή αποδείξαμε με την μέθοδο της μαθηματικής επαγωγής ότι κάθε φυσικός αριθμός μεγαλύτερος της μονάδας αναλύεται σε γινόμενο πρώτων.

*Μοναδικότητα ανάλυσης*: Έστω {\displaystyle p\_{1}...p\_{a}=k=q\_{1}...q\_{d}}, με a≤d, δύο πρωτογενείς αναλύσεις του k. Παρατηρούμε ότι το {\displaystyle p\_{1}} διαιρεί το k. Επομένως, {\displaystyle p\_{1}|q\_{1}...q\_{d}}. Από το λήμμα του Ευκλείδη αυτό συνεπάγεται ότι {\displaystyle p\_{1}|q\_{j}} για κάποιο δείκτη {\displaystyle j}. Και επειδή o {\displaystyle q\_{j}} είναι πρώτος, {\displaystyle p\_{1}=q\_{j}}. Χωρίς βλάβη της γενικότητας μπορούμε να υποθέσουμε ότι {\displaystyle q\_{j}=q\_{1}} Συνεπώς, 

{\displaystyle p\_{2}...p\_{a}=q\_{2}...q\_{d}}
Με την ίδια διαδικασία βρίσκουμε ότι ο πρώτος {\displaystyle p\_{2}} ταυτίζεται με κάποιον από τους πρώτους {\displaystyle q\_{2}...q\_{d}} που και πάλι χωρίς βλάβη της γενικότητας μπορούμε να υποθέσουμε ότι αυτός είναι ο {\displaystyle q\_{2}}. Συνεχίζοντας αυτή την διαδικασία συμπεραίνουμε ότι οι {\displaystyle p\_{1},...p\_{a}} ταυτίζονται με κάποιους από τους {\displaystyle q\_{1},...q\_{d}}. Χωρίς βλάβη της γενικότητας

{\displaystyle p\_{i}=q\_{i}} για κάθε 1≤ i ≤ a
Επιπλέον, {\displaystyle 1=q\_{d-a+1}...q\_{d}}. Αν {\displaystyle d>a} η ισότητα αυτή είναι αδύνατο να ισχύει, άρα αναγκαστικά {\displaystyle a=d}.

Παρατηρήσεις
------------

Το λήμμα του Ευκλείδη είναι απαραίτητο για την απόδειξη της μοναδικότητας. Το λήμμα ισχύει στο δακτύλιο των ακεραίων αριθμών αλλά δεν ισχύει γενικά σε οποιοδήποτε δακτύλιο αριθμών. Η παρατήρηση αυτή έγινε από τον Γερμανό μαθηματικό Ερνστ Κούμερ το 1843.

  


|  |  |
| --- | --- |
| 

|  |
| --- |
| * Πύλη:Μαθηματικά
 |

 |
Οι **Θυνοί** ήταν μια Θρακική φυλή που ζούσε στη νοτιανατολική Θράκη και αργότερα μαζί με τους Βιθυνούς μετανάστευσαν στις χώρες που θα γίνονταν αργότερα γνωστές με τα ονόματα Θυνία και Βιθυνία.Η κάθε περιοχή πήρε το όνομά της,προφανώς,από την αντίστοιχη Θρακική φυλή που ήταν κυρίαρχη στην περιοχή.Οι Θυνοί περιγράφονται ως ορεσίβιοι και ικανότατοι στον πόλεμο κατά τη διάρκεια της νύχτας.Ο Ξενοφώντας στο έργο του "Κύρου Ἀνάβασις" (7.4.12-7.4.24) αναφέρεται στους Θυνούς σε πολλαπλά χωρία όπως:

[7.4.14] Αυτά έγιναν την ημέρα. Αλλά την ακόλουθη νύχτα κατεβαίνουν οι Θυνοί από το βουνό και τους κάνουν επίθεση.

[7.4.18] Τότε μερικοί από τους Θυνούς γύρισαν πίσω μέσα στο σκοτάδι και χτυπούσαν με τα ακόντιά τους τους Έλληνες που έτρεχαν δίπλα σ᾽ ένα φλεγόμενο σπίτι.

[7.4.22] Όταν οι Θυνοί είδαν από πάνω από το βουνό πολλούς οπλίτες και πελταστές και πολύ ιππικό, κατέβηκαν και παρακαλούσαν να κάμουν ειρήνη. Υπόσχονταν πως θα εκτελούν κάθε διαταγή του Σεύθη και του πρότειναν να του δώσουν εγγυήσεις πως θα φυλάξουν την υπόσχεσή τους.

Θυνία
-----

Στον αρχαίο κόσμο η Θυνία ήταν μια περιοχή της Ευρώπης κατά μήκος της βόρειας ακτής της Προποντίδας,απέναντι από τη Βιθυνία στην ασιατική πλευρά.Ήταν ο τόπος κατοικίας της θρακικής φυλής των Θυνών.Ενώ παράλληλα κατά τον μεσαίωνα η "Μεσοθυνία" ήταν η χερσόνησος του σύγχρονου Κοτζαέλι.Σύμφωνα με την ελληνική μυθολογία το ονομά της προέρχεται από τον Θηνέα,γιό του Φινέα.Στην Αργοναυτική Εκστρατεία ο Ιάσονας και οι Αργοναύτες απομακρύνονται από τις Συμπηγάδες Πέτρες στη Βιθυνία και πηγαίνουν στην απέναντι ακτή για να συμβουλευτούν τον βασιλιά Φινέα.

Παραπομπές
----------

1. ↑  W.H.Race, *Apollonius Rhodius: Argonautica*, Loeb Classical Library (2008), introductory maps
Το "**Δυνατά**" είναι ένα τραγούδι από τον δίσκο της *Μένω εκτός* του 1991*.* Η μουσική του γράφτηκε από τον Αμερικανοαρμένιο Άρα Ντινκτζιάν, οι στίχοι από τη Λίνα Νικολακοπούλου και η ερμηνεία είναι της Ελευθερίας Αρβανιτάκη ενώ συμμετέχει ο Άρτο Τανκμπογιασιγιάν με μη λεκτικό τραγούδι. Το κομμάτι συνδυάζει επιρροές από τη βαλκανική, την ελληνική και την αρμένικη μουσική με στοιχεία από την ηλεκτρονική μουσική. Αυτό το τραγούδι, μαζί με τον υπόλοιπο δίσκο *Μένω εκτός*, βελτίωσε την αναγνωρισιμότητα της Αρβανιτάκη στην Ελλάδα και εκτός Ελλάδας. Μια αξιοσημείωτη ερμηνεία του έγινε στην τελετή λήξης των Ολυμπιακών Αγώνων της Αθήνας το 2004 εν μέσω πυροτεχνημάτων και μετά το σβήσιμο της ολυμπιακής φλόγας.

Διασκευές
---------

Υπάρχουν διάφορες διασκευές του "Δυνατά". Το τραγούδι ή μάλλον η μουσική πρωτοκυκλοφόρησε το 1986 ως ορχηστρικό κομμάτι από το κουαρτέτο Night Ark, από όπου και ο «επίσημος» αγγλικός τίτλος του, *Homecoming* (*Επιστροφή στο σπίτι*).  Ο Άρα Ντινκτζιάν είναι ιδρυτικό μέλος του ορχηστρικού κουαρτέτου τζαζ Night Ark. Το πιο γνωστό κομμάτι τους είναι το *Homecoming* που ακούγεται για πρώτη φορά στο άλμπουμ τους *Picture* του 1986.

Το τραγούδι διασκευάστηκε με τον τίτλο «**Δυνατά δυνατά**» από το ελληνοσουηδικό ντουέτο Antique. Κυκλοφόρησε τον Νοέμβριο του 1999 ως το δεύτερο σινγκλ από το πρώτο άλμπουμ τους με τίτλο *Μέρα με τη μέρα*. Έφτασε στο top 10 στη Ρουμανία, την Ιταλία και τη Σουηδία. Στην Ιταλία, αυτή η διασκευή κυκλοφόρησε στις 5 Δεκεμβρίου 1999.

Το 2007, το τραγούδι συμπεριλήφθηκε στο διπλό σιντί της Αρβανιτάκη με τίτλο *Δυνατά 1986-2007*. 

### Σε άλλες γλώσσες

#### Γαλλικά

Μια γαλλική διασκευή του τραγουδιού ηχογραφήθηκε από τον Ντέμη Ρούσσο στο άλμπουμ *Mon Ile* του 1997 σε στίχους του Koraz. 

#### Τουρκικά

Μια τουρκική διασκευή του τραγουδιού κυκλοφόρησε από τη Σεζέν Ακσού με τον τίτλο *Sarışınım* στο άλμπουμ της *Sezen Aksu '88* του 1988.

Παραπομπές
----------

1. ↑  Meneshian, Raffi (2007). «Ara Dinkjian». *Life in the Armenian Diaspora*. Αρχειοθετήθηκε από το πρωτότυπο στις 19 Ιανουαρίου 2013.
2. ↑   *Ελευθερία Αρβανιτάκη - Δυνατά 1986-2007*, ανακτήθηκε στις 2022-02-06
3. ↑  «Demis Roussos – Dinata / Mon Ile (1997, CD)».

Εξωτερικοί σύνδεσμοι
--------------------

* Στίχοι του τραγουδιού στο stixoi.info
* Ara Dinkjian - Homecoming - Dinata Dinata
* Ελευθερία Αρβανιτάκη - Δυνατά
* Antique - Δυνατά δυνατά
* Ντέμης Ρούσσος - Δυνατά
* Sezen Aksu - Sarışın
Θυσανοστρώματα
Τα **Θυσανοστρώματα** (*Cirrostratus*) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.

Πρόκειται για λεπτά νέφη που μοιάζουν με λευκά σεντόνια ή πέπλα. Σχηματίζουν μεγάλο φωτεινό κύκλο με τα χρώματα της ίριδας γύρω από τον Ήλιο, την ηλιακή άλω ή την σεληνιακή άλω. Ο φωτεινός αυτός κύκλος είναι το αποτέλεσμα από την διάθλαση που υπόκεινται οι ακτίνες του Ήλιου ή της Σελήνης καθώς προσπίπτουν στους παγοκρυστάλλους τους. Όπως οι Θύσανοι και οι Θυσανοσωρείτες έτσι και τα Θυσανοστρώματα σχηματίζονται σε ύψος 6.000 - 12.000 μέτρα. Είναι ευδιάκριτα των άλλων επειδή σχηματίζουν πέπλο με μεγάλη έκταση. Όταν αρχίζουν να πυκνώνουν τότε συνήθως ακολουθεί βροχή. Η διεθνής σύντμισή τους είναι **Cs**.